Merlí

***Merlí*** é unha serie de televisión de TV3 que se emitiu entre 2015 e 2018.
O seu protagonista é Merlí Bergeron, un profesor de filosofía que estimula o seu alumnado a pensar libremente. O seu estilo, a través duns métodos pouco ortodoxos, dividirá as opinións da clase, do profesorado e das familias.

Cunha certa influencia de películas como *Dead Poets Society*, con *Merlí* os creadores procuran facer máis próxima a filosofía a todos os públicos. Cada episodio trata o pensamento dalgún gran filósofo ou escola, como a escola peripatética, Friedrich Nietzsche ou Arthur Schopenhauer, pensamento ligado coa trama do episodio.

A serie consta de 40 episodios que levan por título o nome de cadanseu filósofo. Creada e escrita por Héctor Lozano e dirixida por Eduard Cortés, estreouse na TV3 o 14 de setembro de 2015 en horario de máxima audiencia e acadou unha audiencia do 17,7% con 566&nbsp;000 espectadores. Nos seguintes episodios destacou como un dos éxitos televisivos da tempada, líder de audiencia na súa franxa horaria. Acadou tamén unha cifra importante de visualizacións por Internet.

A serie foi dobrada ao castelán polo grupo Atresmedia, que mercou os dereitos da serie en novembro de 2015. A escala internacional, Netflix mercou a primeira tempada da serie en novembro de 2016 para emitila en Suramérica e nos Estados Unidos. Estreouse dobrada en galego na TVG2 o 14 de xaneiro de 2023, dispoñible tamén a través da páxina web da CRTVG.

## Personaxes 
### Alumnos 
* David Solans - Bruno Bergeron, fillo de Merlí
* Carlos Cuevas - Pol Rubio
* Candela Antón de Vez - Berta Prats García
* Albert Baró - Joan Capdevila Bonet
* Adrian Grösser - Marc Vilaseca
* Marcos Franz - Gerard Piguillem Castells
* Pau Poch - Ivan Blasco
* Elisabet Casanovas - Tània Illa
* Júlia Creus - Mònica de Villamore
* Iñaki Mur - Oliver Grau
* Laia Manzanares - Oksana Casanoves
* Cristina Colom - Diana
* Clàudia Puntí - Laura
* Pol Hermoso - Uri
* Marc Arias - Xavi

### Profesores 
* Francesc Orella - Merlí Bergeron Calduch, profesor de filosofía e pai de Bruno
* Pere Ponce - Eugeni Bosch, profesor de lingua catalá e xefe de estudos
* Pau Durà - Toni, director do Instituto Àngel Guimerà
* Pep Jové - Santi, profesor de lingua castelá e home de Glòria
* Assun Planas - Glòria, muller de Santi e profesora de debuxo técnico e plástica
* Patrícia Bargalló - Mireia, profesora de latín
* Mar del Hoyo - Laia, profesora de inglés
* Rubén de Eguía - Albert, profesor de educación física
* Pepa López - Coralina, nova xefa de estudos
* Ferran Rañé - Manuel Millán, novo profesor de lingua castelá
* Sandra Monclús - Elisenda, nova profesora de inglés
* Carlota Olcina - Silvana, nova profesora de historia
* Pau Vinyals - Gabi Morales, novo profesor de literatura
* Manel Barceló - Quima, profesora substituta de inglés

### Familiares 
* Ana María Barbany - Carmina Calduch, nai de Merlí e avoa de Bruno
* Marta Marco - Gina Castells, nai de Gerard
* Jordi Martínez - Jaume Capdevila, pai de Joan
* Victòria Pagès - Aurèlia Bonet, nai de Joan
* Anna Ycobalzeta - Míriam Blasco, nai de Ivan
* Marta Domingo - Elsa García, nai de Berta
* Oriol Pla - Òscar Rubio, irmán de Pol
* Carlos Vicente - Enric Grau, pai de Oliver
* Boris Ruiz - Alfonso Rubio, pai de Pol e Òscar
* Anna Barrachina - Lídia, nai de Marc e Pau Vilaseca
* León Martínez - Pau Vilaseca, irmán máis novo de Marc
* Cristina Genebat - Anna, nai de Oliver
* Isaac Alcayde - Ricard Vilaseca, pai de Marc e Pau
* Elena Vilaplana - Júlia, nai de Tània

#### Coa colaboración especial de 
* Marta Calvó - Bàrbara, nai de Bruno e exmuller de Merlí
* Asunción Balaguer - avoa da familia Rubio

### Cronoloxía dos personaxes principais 
### Cronoloxía dos personaxes secundarios e recorrentes 
## Capítulos e audiencias 
### Tempada 1 (2015) 
### Tempada 2 (2016) 
### Tempada 3 (2017) 
### Merlinari 
### Episodios especiais 
### *Merlí: Sapere Aude* 
En decembro de 2018 fíxose oficial a gravación dun *spin-off*, *Merlí: Sapere aude*, protagonizado por Pol Rubio (Carlos Cuevas). A serie, en colaboración entre Movistar+ e a TV3, estreouse en exclusiva na plataforma de pagamento en decembro de 2019. Foi emitida posteriormente pola canle pública da televisión de Cataluña.

## Notas 
## Véxase tamén 
### Ligazóns externas 
* Web da serie